पोखरा, १७ चैत्र । नेपाली काँग्रेसको भातृ संघ नेपाल दलित संघ वडा नं. १४ ले एक कार्यक्रमका बीच प्रशिक्षण तथा सम्मान कार्यक्रम सम्पन्न गरेको छ । कार्यक्रमका प्रमुख अतिथि नेपाली काँग्रेसका पूर्व आमन्त्रीत केन्द्रीय सदस्य एवं कास्कीका पूर्व जिल्ला सभापति शुक्रराज शर्माले नेपाली काँग्रेसले २००७ साल देखि नै छुवाछुत विरुद्ध लडिरहेको बताउँदै दलितहरुको हकहितको लागि आफू र आफ्नो पार्टी सधै लडिरहने बताए । कार्यक्रममा सभासद शारदा पौडेल र नेपाली काँग्रेसका पूर्व जिल्ला सभापति सोभियतबहादुर अधिकारीले दलितहरुको उत्थान र विकासको लागि आफूहरुले सधै सहयोग गर्ने प्रतिवद्धता व्यक्त गरेका थिए ।
